**สรุปขั้นตอนการบันทึกข้อมูลผ่านระบบดูแลและติดตามการใช้สารเสพติด  
ในสถานศึกษา**    
Care And Trace Addiction in School System (CATAS System)

……………………………………..

|  |  |
| --- | --- |
| **1.** | **เข้าไปที่** [**www.catas.in.th**](http://www.catas.in.th) |
| **2.** | **2.1) สำหรับสถานศึกษา**  2.1.1) สถานศึกษาในสังกัด กระทรวงมหาดไทย, กระทรวงวัฒนธรรม, กระทรวง  การท่องเที่ยวและกีฬา และกรุงเทพมหานคร ให้สถานศึกษาแต่ละแห่ง   ใช้รหัสสถานศึกษา ซึ่งเป็นเลข 10 หลัก ใช้เป็นทั้ง user name และ   password ในการเข้าระบบ  2.1.2) สถานศึกษาในสังกัด กระทรวงศึกษาธิการ ได้แก่ สพฐ. สอศ. สกอ.   (เฉพาะโรงเรียนสาธิตในกำกับ) 3 หน่วยงาน ให้สถานศึกษาแต่ละแห่ง ใช้รหัส  สถานศึกษา ซึ่งเป็นเลข 10 หลัก ใช้เป็นทั้ง user name และ password   ในการเข้าระบบ ส่วนสถานศึกษาในสังกัด สช. ใช้รหัสสถานศึกษา ซึ่งเป็นเลข   8 หลัก ใช้เป็นทั้ง user name และ password ในการเข้าระบบ  **2.2) สำหรับหน่วยงานต้นสังกัดของสถานศึกษาในระดับพื้นที่**  ***2.2.1) หน่วยงานในพื้นที่ ในสังกัดกระทรวงศึกษาธิการ***  - user name และ password ในส่วนของสำนักงานศึกษาธิการจังหวัดได้มีหนังสือแจ้ง user name และ password ให้แล้ว จังหวัดมีหน้าที่ในการกำกับติดตามการรายงานในภาพรวม ของทุกหน่วยงานในพื้นที่ในสังกัดกระทรวงศึกษาธิการ ให้ครบถ้วนตามเป้าหมาย  - user name และ password ในส่วนของสพป. และ สพม. ให้ใช้  user name และ password ชุดเดียวกันกับการรายงาน ในระบบ nispa ในการเข้าระบบ ทำหน้าที่ในการกำกับติดตามสถานศึกษาในสังกัดให้นำเข้าข้อมูลให้ครบถ้วน และส่งเสริม สนับสนุน องค์ความรู้ แผนงาน/โครงการ งบประมาณเพื่อการช่วยเหลือเด็กและสถานศึกษา  ***2.2.2) หน่วยงานในพื้นที่ เฉพาะของกระทรวงมหาดไทย และ กรุงเทพมหานคร***  - หน่วยงานในพื้นที่สังกัดกระทรวงมหาดไทย user name และ passwordกำหนดให้ในแต่ละจังหวัด โดยมีหนังสือแจ้ง user name และ password ให้แล้ว ทำหน้าที่ในการกำกับติดตามสถานศึกษาในสังกัดให้นำเข้าข้อมูลให้ครบถ้วน และ  ส่งเสริม สนับสนุน องค์ความรู้ แผนงาน/โครงการ งบประมาณเพื่อการช่วยเหลือเด็กและสถานศึกษา |

-2-

|  |  |
| --- | --- |
|  | - หน่วยงานในพื้นที่สังกัดกรุงเทพมหานคร user name และ passwordกำหนดให้ในแต่ละเขต โดยมีหนังสือแจ้ง user name และ password ให้แล้ว ทำหน้าที่ในการกำกับติดตามสถานศึกษาในสังกัดให้นำเข้าข้อมูลให้ครบถ้วน และส่งเสริม สนับสนุน องค์ความรู้ แผนงาน/โครงการ งบประมาณเพื่อการช่วยเหลือเด็กและสถานศึกษา |
| **3.** | **ข้อกำหนดในการนำเข้าข้อมูล**   * การกรอกข้อมูล เริ่มต้นสถานศึกษาจะต้องกรอกข้อมูลพื้นฐานให้ครบถ้วนทุกแห่ง  บันทึกข้อมูลพื้นฐานของสถานศึกษา เพียงครั้งเดียว ใน 1 ปีการศึกษา  (ปีการศึกษา 2561 เริ่มตั้งแต่ เดือนพฤษภาคม 2561 – 15 มีนาคม 2562) * สถานศึกษาทุกแห่งจะต้องเข้ามาบันทึกข้อมูลพื้นฐานของโรงเรียน ไม่ว่าจะมีหรือไม่มี สารเสพติดหรือยาเสพติดก็ตาม   สถานศึกษาสามารถกรอกข้อมูลได้ตลอดเวลา (real time) เมื่อพบนักเรียน นักศึกษา  เข้าไปเกี่ยวข้องกับสารเสพติด/ยาเสพติด โดยข้อมูลที่จะนำมาบันทึก ได้มาจากการ คัดกรองของทางโรงเรียนเอง หรือ เป็นข้อมูลที่ได้มาจากการจัดระเบียบสังคม |
| **4.** | **การกรอกข้อมูลของสถานศึกษา จะแบ่งออกเป็น 3 ส่วน เริ่มตั้งแต่** |
|  | **ส่วนที่ 1** **สถานศึกษาบันทึกข้อมูลพื้นฐานของโรงเรียนและข้อมูลครู นักเรียน ปัจจุบัน** ได้แก่ ข้อมูลที่ตั้งของโรงเรียน ระดับการศึกษาที่เปิดสอน ชื่อผู้บริหารสถานศึกษา /ชื่อครูที่รับผิดชอบงานยาเสพติด/ จำนวนครู/จำนวนนักเรียน ชาย หญิง ในปัจจุบัน |
|  | **ส่วนที่ 2** **การบันทึกข้อมูลเกี่ยวกับสารเสพติด/ยาเสพติด** แบ่งออกเป็น 3 กลุ่ม ได้แก่ |
|  | **2.1 กลุ่มที่เกี่ยวข้องกับสารเสพติด** สถานศึกษาบันทึกข้อมูล จำนวนผู้ที่เกี่ยวข้องกับสารเสพติด ได้แก่ 1.เหล้า 2.บุหรี่ 3.เหล้าและบุหรี่) |
|  | **2.2 กลุ่มที่เกี่ยวข้องกับยาเสพติด** สถานศึกษาบันทึกข้อมูลเมื่อพบนักเรียนที่เกี่ยวข้องกับยาเสพติด ได้แก่ ยาบ้า กัญชา ยาอี ยาไอซ์ กระท่อม ฯลฯ จะต้องกรอกประวัติส่วนตัว  ชื่อ ที่อยู่ เลขประจำตัว 13 หลัก ฯลฯ  - และมีการสอบถามถึงการใช้ยาในทางที่ผิดด้วย ซึ่งมี 2 ตัวยาได้แก่  1. โปรโครดิล   2.ทรามาดอล |
|  |  |

-3-

|  |  |
| --- | --- |
|  | - การบันทึกข้อมูลเมื่อนักเรียนเกี่ยวข้องกับยาเสพติด สถานศึกษาสามารถค้นหา  คัดกรองนักเรียน นักศึกษา โดยเริ่มจากวิธีการสังเกตพฤติกรรมนักเรียนในห้องเรียน/ การซักถาม/ประวัติ/SDQ/แหล่งข่าว และข้อมูลจากระบบการดูแลช่วยเหลือนักเรียน ฯลฯ ซึ่งหากพบว่ามีนักเรียนมีพฤติกรรมเกี่ยวข้อง ถึงจะใช้การตรวจปัสสาวะยืนยันอีกครั้ง  โดยประสานกับหน่วยงานสาธารณสุขที่ตั้งอยู่ในพื้นที่ร่วมดำเนินการค้นหานักเรียน/นักศึกษาที่เข้าไปเกี่ยวข้องกับยาเสพติด  - การจำแนกประเภทผู้ที่เกี่ยวข้องกับยาเสพติด ให้แบ่งออกเป็น 3 ประเภท ได้แก่ 1. ผู้ใช้ 2. ผู้เสพ และ 3. ผู้ติด (โดยสามารถใช้แบบคัดกรองและส่งต่อผู้ป่วยที่ใช้ยาและสารเสพติด เพื่อเข้ารับการบำบัดรักษา ของกระทรวงสาธารณสุข บคก. สธ. (V2) ในการจำแนกประเภท |
|  | **2.3 กลุ่มค้ายา** สถานศึกษาบันทึกข้อมูลจำนวนผู้ที่สงสัยว่าค้ายา |
|  | * เด็ก 1 คน มีปัญหายาเสพติด เช่น ยาบ้า กัญชา ยาไอซ์ ฯลฯ) ให้บันทึกข้อมูลเด็กคนนั้น ให้อยู่ในส่วนของ ยาเสพติดชนิดที่ใช้บ่อยที่สุด |
|  | **ส่วนที่ 3 สถานศึกษาจะต้องบันทึกการดูแลช่วยเหลือผู้ที่เกี่ยวข้องกับยาเสพติด**  **โดยจะต้องบันทึกข้อมูลการดูแลช่วยเหลือเด็กและสถานภาพของเด็กเป็นรายบุคคล** ตามรายชื่อเด็กที่เข้าไปเกี่ยวข้องกับยาเสพติดที่ได้บันทึกไว้ ว่าได้รับการดูแลช่วยเหลืออย่างไรบ้าง ได้แก่ ...   * การให้คำปรึกษา/เยี่ยมบ้าน * กระบวนการจิตสังคมในสถานศึกษา * ค่ายปรับเปลี่ยนพฤติกรรม * ส่งต่อบำบัดรักษาในสถานพยาบาล * ข้อมูลการช่วยเหลือนี้สำคัญ บันทึกได้หลายครั้งและต่อเนื่อง |
|  | **และบันทึกสถานะผู้ที่ได้รับการดูแลช่วยเหลือ**   * อยู่ระหว่างการดูแล ช่วยเหลือปรับเปลี่ยนพฤติกรรมในโรงเรียนและยังเรียนตามปกติ * อยู่ระหว่างการบำบัดรักษาในสถานพยาบาลและยังเรียนตามปกติ * พักการเรียนและส่งต่อไปบำบัดรักษาในสถานพยาบาล * ลาออกจากโรงเรียนกลางคัน * ย้ายสถานศึกษา * เลิกจากการเป็นผู้ใช้ ผู้เสพ ผู้ติด ยาเสพติดและยังเรียนปกติ |

-4-

|  |  |
| --- | --- |
|  | * ข้อมูลสถานะ จะต้องบันทึกโดยทันทีเมื่อบันทึกชื่อเด็กเข้าไปเกี่ยวข้องกับยาเสพติด ซึ่งถ้าเด็กยังอยู่ในโรงเรียน ให้บันทึกว่า อยู่ระหว่างการดูแลฯ ช่วยเหลือ ปรับเปลี่ยนพฤติกรรมในโรงเรียนและยังเรียนตามปกติ เป็นอันดับแรก |
| **5.** | **ข้อสังเกต...** |
|  | **5.1 การบันทึกข้อมูลการดูแลช่วยเหลือ** ให้คลิ๊กที่ชื่อของเด็ก หรือเลขที่บัตร 13 หลักของเด็กแต่ละคน ผู้บันทึกข้อมูล สามารถบันทึกข้อมูลการช่วยเหลือได้หลายๆ ครั้ง ของเด็กแต่ละคน ระบบจะแสดงข้อมูลเด็กที่ได้รับการช่วยเหลือในแต่ละช่วงเวลา |
|  | **5.2 ส่วนสถานะผู้ที่ได้รับการช่วยเหลือ** เมื่อสถานศึกษา ดูแลเด็กจนแน่ใจว่า เด็กไม่ยุ่งเกี่ยวกับยาเสพติดเป็นปกติแล้ว ให้โรงเรียนเลือก เมนู เลิกจากการเป็นผู้ใช้  ผู้เสพ ผู้ติด ยาเสพติดและยังเรียนปกติ |
|  | **5.3 สถานศึกษาที่ไม่พบผู้เกี่ยวข้องกับสารเสพติด/ยาเสพติด** ก็ต้องเข้าไปบันทึกข้อมูลพื้นฐานสถานศึกษา ไว้ด้วยครับ (เนื่องจากระบบจะเช็คว่า โรงเรียนเข้ามาบันทึกข้อมูลหรือยัง จากการเข้ามาบันทึกข้อมูลพื้นฐาน) |
|  |  |

………………………………